
Schots 


Dat artikel goat over de Germoansche toale. Vo de Keltische toale, kykt noa Schots Gaelic. 

Dat artikel es geschreevn in't Noordelik West-Vlams. 


Schots, Leegland-Schots of Lallans (Scots) is e Germoansche 
toale die gesprookn wordt in de Schotsche Leeglandn en deeln 
van Ulster in 't noordn van Ierland. 't Is nauwe verwant an 't 
Iengels, moa der zyn toch nog grote verschilln in woordnschat en 
uutsproake. Schots is dichter by den Angelsaksischn oorsproeng 
gebleevn. 

In Schotland weunn oengeveer 1,5 miljoen menschn die Schots 
klappn, in Ierland 30.000. 't Schots wordt officieel erkend en 
beschermd lyk een oenofhankelyke toale deur d' Europeesche 
Unie. 

Schots wordt ingedeeld in vuuf dialectn: 

■ Eyland-Schots, gesprookn ip de Orkney-eylandn en de 
Shetlandeylandn 

■ Noord-Schots of Doric, gesprookn in't noordoostn van 
Schotland 

■ Middn-Schots, gesprookn van Fife en Perthshire toet 
Lothian en Wigtownshire 

■ Zuudelyk Schots, gesprookn in de Scottish Borders in't 
zuudoostn van Schotland 

■ Ulster-Schots of Lilians, gesprookn in deeln van Ulster 
in't noordn van Ierland. 

Schotsche dialectn 


■ Germoans 

■ West-Germoans 
■ Ingveoons 
■ Anglisch 

■ Schots 


Stoatus 

Officieel in Schotland 

Toalorganisoatie Scots Tung 
Toalcodes 

ISO 639-1 - 

ISO 639-2 sco 

ISO 639-3 sco 






















Oendanks 't groot antal sprekers van de toale is 't Schots surtout e spreektoale, zoender een uniforme 
spellienge. 't Schots het enigte geschreevn bronn, moa ze zyn styf oud en't zyn der nie zo vele. Ze zyn surtout 
noageloatn deur de Schotschn dichter Robert Burns. Sommigte Schottn willn't Schots nieuw bestoansrecht 
geevn en e schryftoale oentwikkeln moa dat is zoender vele succes. 

* ) Zie de Schotsche uutgoave van Wikipedia. 


Overgenomen van "https://vls.wikipedia.Org/w/index.php?title=Schots&oldid=304603" 


Boovnstoand blad es vo de latste ki veranderd om 11:22 ip 7 jun 2020. 

De tekst is beschikbaar onder de licentie Creative Commons Naamsvermelding-Gelijk delen. Er kunnen aanvullende 
voorwaarden van toepassing zijn. Zie de Gebruiksvoorwaarden voor meer informatie. 










